cyanic-selkie/wikianc huggingface dataset:
Populasyon
Etimolohiya
An katagang populasyon ginuno sa Late Latin populationem (a people, a multitude), na iyan man ginunò sa katagang Latin na populus (a people).
Demograpiya
thumb|250x250px|An populasyon kan kinàban. An demograpiya iyo an pang-estadistika na pag-aadal kan populasyon, urog na kan mga tawo. Mapupwede ining magin mahiwas na siyensya asin mapupwedeng gamiton sa maski anong klase nin dinamikong populasyon kan tawo. Nakakapalaog digdi an pag-adal kan kadakulaan, estruktura asin dibisyon nin mga populasyon, asin an mahiwas asin mapanahon na pagbabago kaini segun sa pigpapangaki, migrasyon, paggurang asin pagkagadan.
Kasaysayan
An demograpikong kaisipan masususog sa suanoy na panahon, asin presente sa dakol na sibilisasyon asin kultura, siring kan Suanoy na Gresya, Suanoy na Roma, Tsina asin Indya. Gibo sa prefix na demo- asin an suffix -graphy, an terminong demography nanonongod sa pangkagabsan na pag-aadal sa populasyon.
Marina Ovsyannikova
Si Marina Vladimirovna Ovsyannikova (Мари́на Влади́мировна Овся́нникова, ; Tkachuk (Ткачу́к); namundag 19 Hunyo 1978) sarong Rusong peryodista na empleyado sa Channel One Russia na telebisyon channel. Siya nagtatrabaho sa mayor na evening newscast sa Rusya Vremya sa Channel One poon pa kan mga 2000, na ngapit sabi niya an papel niya "tagapaluwas kan propaganda nin Kremlin".
Kan Marso 2022, saiyang pigsahong-sahongan an broadkast nin Vremya sa pagprotesta kontra sa Rusong pagsakyada nin Ukranya, na nagin putok na bareta sa internasyonal na medya. Siya inaresto, dai tinugotan makakua nin abogado, minultahan 30,000 na rubles (280 dolyar), asin pinabutsan. Kaamayi kan Oktobre 2022, siya pighahanap na gayo kan Rusong hustisya ta siya duminulag sa house arrest; an saiyang abogado nagsabi na siya nagpasiring nang Europa. Kan Febrero 2023, ipigbuyagyag na siya nagdulag pasiring Paris, Pransya kaiba saiyang aking babae.
Nguso
Sa anatomiya kan mga hayop, an nguso, midbid man bilang oral cavity, o sa Latin cavum oris, iyo an agihan na kun saen an kadaklan kan mga hayop pigpapa-agi an mga kakanon asin nagluluwas an tanog kan tingog. Iyo man iyan an labot na namumugtak sa itaas na puro kan alimentary canal, napapalibotan sa luwas kan mga ngabil asin sa laog kan pharynx. Sa mga tetrapods, igwa iyan nin dila asin, apwera sa ibang mga gamgam, ngipon. An labot na ini midbid man bilang buccal cavity, gikan sa Latin bucca ("pisngi").
William Adam (arkitekto)
Si William Adam (1689 – 24 Hunyo 1748) sarong Scottish architect, mason, asin entrepreneur. Siya an nangengenot asin pinakalataw na arkitekto kan panahon niya sa Eskosya, nagdedesenyo asin nagtutugdok nin mga manlaenlaen na country house asin mga edipisyo publiko, asin parati parakontratang independyente saka arkitekto. Sa mga bantogan na mga trabaho niya saro diyan iyo an Hopetoun House haraning Edinburgh, asin Duff House sa Banff. An saiyang indibidwal na estilong marambongon, na tinugdok sa estilong Palladian, alagad may Barokong elemento na inspirado ni Vanbrugh asin kan inapod na arkitekturang Kontinental.
Kan ika-18ng siglo, si Adam konsideradong "Universal Architect" sa Eskosya.
Tataramon na Batak Simalungun
An Simalungun, o Batak Simalungun, sarong tataramon na Austronesyo kan Sumatra. Pangenot na pigtataram ini sa Rehensiyang Simalungun asin sa Pematang Siantar, Norteng Sumatra, Indonesya.
Neon
thumb|278x278px|Sarong gas discharge tube na may laog na neon (Ne) An neon (neon, Ingles: neon) iyo sarong klase nin gas. Saro ining elementong kimikal na may simbolong Ne asin atomikong bilang na 10. Igwa man ining atomikong timbang na 20.183, punto nin pagkatunaw (MP o melting point) na 248.67 °C, punto nin pagkalakaga (BP o boiling point) na 245.95 °C, asin balensya na 0.
Maski ngani sarong abundanteng elemento sa uniberso, bihira ini sa kinaban. Saro ining dae mahiro, mayong-kulay, asin dae nahihiling na gas sa istandard na mga kundisyon. Nagtatao an neon nin kakaiba sagkod mamula-mula o naranghang katingkadan kapag pig-agihan nin kuryente asin kapag ginamit sa tubong Geissler o tubong pangdiskarga sagkod mga lamparang neon (ilawang neon). Sa komersyo, nakukua ini hale sa duros, kun saen nahihiling ini sa saradit o bakas na mga bilang. Ginagamit ini para sa mga ilaw nin neon sa mga syudad. An taramong neon iyo gikan sa lenggwaheng Griyego na may boot-sabihon na "bago". Nadiskobre ini ninda William Ramsay (pigbabaybay mang William Ramsey ) asin Morris W. Travers kaidtong 1898.
Dae ini nagkakaigwa nin reaksiyon asin dae nakikisalak sa iba pang mga elemento, kaya mahihiling ini na nagsasadiri sana. Maski ngani may karakter na magin mapula o narangha kapag pig-agihan nin kuryente, nagiilaw o nagliliwanag man ini sa manlainlain na mga kulay. Uli sa kalidad o karakter na ini kan neon, ginagamit man ini sa mga karatula.
Carol Morris
Si Carol Ann Laverne Morris (namundag Abril 8, 1936) sarong Amerikang aktres, modelo asin reyna nin kagayonan na iyo an ikaduwang Miss USA na nanaog nin titulong Miss Universe sa ikalimang edisyon kan pagarayonan kan 1956. Siya kinoronahan ni Hillevi Rombin, Miss Universe 1955, kan Sweden.
Magnesyo
Nagagamit ini sa paggibo nin mga pailaw (mga pirotekniko o luses, aloy, pasiklab o flash sa Ingles kan kamera, asin mga bomba. Nadiskobre ini ni Humphry Davy kaidtong 1808.
Carol Morris
Kaamayi kan buhay
Si Morris namundag sa Omaha, Nebraska, bilang solong aki kan sarong ministro. An saiyang pamilyo inot na naghubo sa Scott City, Kansas, kun sain siya nag-adal nin elementarya. Matapos maglipat sa Ottumwa, Iowa, si Morris nag-atendir nin sekondarya sa Ottumwa High School kun sain naggradwar siya na ikaapat sa saiyang klase sa 300 na estudyante. Si Morris dating sarong kampeon sa paglangoy asin nagtrabaho bilang sarong lifeguard, nagkanta sa koro nin simbahan, asin nagtogtog nin biyolin. Dangan, siya nag-atendir sa Drake University sa Des Moines, Iowa, kun sain nagin siyang myembro kan kabtang nin Beta Kappa kan Kappa Alpha Theta and a decorated swim team member.
Karera
Si Morris nangagin sarong daragang igwang langkaw na 5-pye 7-pulgada asin timbang na 131 libras, igwa nin bughaw na mga mata asin marumarom na kolor kayumanggi, haros itom na buhok, asin pigurang may sukol na 36-25-36-pulgada. An inot na pagarayonan na saiyang binalihan iyo an Miss Ottumwa kun sain siya an nanaog. Si Morris yaon sa sekondarya asin pinadrinohan kan South Ottumwa Boosters club. Mantang nag-aatendir sa Drake University, siya nagbali asin nanggana sa Miss Iowa 1954. Dangan inirepresentar ni Morris an Iowa sa Miss America 1955. Sa poryon nin talento kaining kompetisyon siya nagtogtog kan Stardust gamit an saiyang biyolin.
Si Morris ginana an 1956 Miss USA na igwa nin 43 partisipantes asin ini ginibo sa Long Beach, California. Siya nagpadagos sa paglaban asin ginana an 1956 Miss Universe laban sa 29 na partisipantes gikan sa bilog na kinaban, na ginibo man sa Long Beach. Mantang nagrereynar bilang Miss Universe, nakahampang ni Morris an mga Presidenteng siHarry Truman sagkod Herbert Hoover, asin mga tropa kan Estados Unido kaiba si Bob Hope. Siya nakabalik man sa saiyang banwaan asin nagkaigwa nin pinakadakulang selebrasyon sa kasaysayan kan Ottumwa. Sarong parada an hinimo para sa saiya, kaiba an Gobernador kan Iowa na si Leo Hoegh asin apat na pyeng tropeo kan Miss Universe trophy. Kan 1956 asin 1957, siya nagluwas bilang sarong misteryosong bisita sa What's My Line asin To Tell the Truth, sosog sa pakasunod.
Matapos an saiyang pagreynar bilang Miss Universe, pinonan niya an saiyang karera sa pag-arte. Saro sa nakua niyang premyo bilang ganador kan Miss Universe iyo an sarong kontrata nin pelikula para sa sarong-taon. An saiyang inot na pelikula iyo an Crazy Love kaiba an kapwa aktor na si Jeff Chandler. Siya nagluwas sa kadakol na mga pelikula asin programa sa telebisyon. An huring papel ni Morris iyo sa Paradise Alley na iprinodusir kan 1962, na kaagid asin iba man sa mas bantog na pelikula kan 1978 na igwang siring na titulo.
Inagom si Morris kan Hunyo 1959: sa edad na 23 saiyang pinakasalan an 45-anyos na si Ed "Buzz" Burke na sarong mayaman na negosyante nin gasolina sa Texas na gikan sa Houston. Kan Abril 1960, nagkaigwa nin aking lalaki an duwa asin nagkaigwa pa nin duwang aki kan suminunod na mga taon. Nagadan an agom ni Morris asin siya nag-agom liwat kun sain nagkaigwa sinda nin sarong aki. Igwa siya ngunyan nin sarong makuapo. Poon kan 2010, siya nag-iistar sa Texas kaiba an saiyang agom.
Poon kan 2015, siya sana an saro-sarong Miss Iowa USA na nangganang Miss USA. Aktibo pa ma siya sa pagarayonan nin Miss Iowa USA.
Ramon B. Felipe Sr. National High School
An Ramon B. Felipe Sr. National High School (RBFSr.NHS), dating midbid bilang San Vicente High School, sarong sekundaryang paadalan na namomogtak sa Barangay San Vicente, Pamplona, Camarines Sur. Itinogdas an paadalan kan 1977 asin an pagdonar kan daga nairehistro kan Setyembre 27, 1989. An paadalan na ini Ipinangaran ki Ramon B. Felipe, Sr., ama kan kagdonar nin daga na si Teresita H. Felipe.
Monopsonyo
Sa ekonomiks, an monopsonyo estruktura sa merkado kun saen an solo-solong parabakal haros iyo an nagkokontrol kan merkado bilang siya an mayor na parabakal nin mga merkansya asin serbisyo na itinatangro nin dakul na boot magpabakal kan merkansya o serbisyo. An mikroekonomikong teoriya nin monopsonyo asumido na iyo-iyong entitad an igwang poder sa merkado sa gabos na mga parapabakal nin huli ta siya sana an parabakal nin merkansya o serbisyo. Ini nakakaagid sa poder kan monopolista, na pwedeng makaimpluwensya sa presyo para sa saiyang mga parabakal sa monopoliya, kun saen dakul na parabakal alagad saro-saro an nagpapabakal kan merkansya o serbisyo, kun saen kadakul an mga parabakal asin saro sana an nagpapabakal kan merkansya o serbisyo na mayo ngani ibang mabakalan.
Copyright law of the Philippines
An copyright iyo an proteksyon legal nagsasangkob sa kagsadiri sa saiyang deretso sa sarong trabahong orihinal. An trabaho orihinal iyo an mapapadapit sa anoman na produksyon sa literaryo, sayantipiko, asin artistikong kinamumugtakan. An Intellectual Property Office (IPOPHL) iyo an nangengenot na ahensya responsable sa pagrerehistro asin resolusyon sa siriplingan dapit sa deretso nin pagsasadiri intelektwal asin pagpa-otob kan ley sa copyright. An IPOPHL namukna huli sa ri'gon kan Akta Republika Nu. 8239 o kan inapod na Intellectual Property Code of the Philippines na ini ipinagtibay kan Enero 1, 1998 sa irarom kan pagkapresidente ni Fidel V. Ramos.
Alumino
thumb|228x228px|Pidaso nin metalikong alumino An alumino, aluminum, o aluminyo (aluminio, atomikong bilang = 13; atomikong gabat = 26.98, punto nin pagkatunaw = 660.2 °C, punto nin pagkalakaga = 2,467 °C, ispesipikong grabidad = 2.69, balensya = 3, simbolo: Al, dakulang A na pigsundan nin sadit na L) iyo sarong metalikong elemento na maputi an kulay asin arug kan pirak. Ini an elementong pigbibisto na pinakadakul an bilang sa kadagaan, pero harus nahihiling na nakasalak sa iba pang mga elemento. Nadiskobre ini ni Hans Christian Ørsted kaidtong 1825. Ginagamit ini sa paggibo nin mga materyales na magigian, dae taklaon, sagkod matitibay o matatagas, arug halimbawa kan sa kaldero asin sa atop kan harong.
Copyright law of the Philippines
An sinasabing Intellectual Property (IP) Code of the Philippines, an gabos man na literaryo asin artistikong trabaho na kabarali diyan an mga libro, mga kasuratan, mga obra musika, mga pelikula, mga pintura, asin iba pang mga trabaho kabali an programa sa kompyuter.
An mga trabaho namumukna sa hayag na saindang pagkamukna na daing tanto an modo o porma nin pagpahayag asin an napapalaman igdi, an kalidad kan nasambit na napapalaman asin katuyohan man kaini.
Literaryo asin mga artistikong trabaho
Susog sa Seksyon 172 kan Intellectual Property Code, an literaryo asin artistikong mga trabaho, iyo ini an mapadapit sa mga orihinal asin intelektwal na mga mukna na protehido na gayo poon kan momento na ini namukna.
An lista nin mga literaryo asin artistikong trabaho sinasakop an mga minasunod:
Mga trabahong deribatibo
Susog sa Seksyon 173.2 kan nasabing Intellectual Property Code, anoman na trabahong deribatibo ini bagong mukna basta ini dai nalapas sa anoman na subsistidong copyright sa sarong orihinal na trabaho na ginamit o parte man kaini, o magtaong pakasabot sa deretso sa paggamit kan mga orihinal na trabaho, o magsecure o magekstender sa mga orihinal na trabahong ini.
Planadong komunidad
An planadong komunidad, planadong syudad, planadong banwaan, o planadong istaran iyo an komunidad na maingat na plinano poon sa saiyang inception asin tipikal na tinogdok sa dating dai pa napa-urog na daga. Iyan an kabaliktaran kan mga settlement na nag-evolve sa mas ad hoc asin organikong fashion.
Copyright law of the Philippines
Mga deretso sa pagpabakal
An autor asin mga tagamana kaini igwang dai nanggad masuway na deretso sa pagpakinabang nin 5% sa anoman na kita' sa pagpabakal o pagparenta kan saiyang orihinal na trabaho (pintura, eskultura, manuskrito, komposisyon). An dai masuway nanggad na deretsong ini hanggan ini sa lawig kan buhay kan autor asin sagkod sa limang polong taon poon sa saiyang pagkagadan.
Euclidean geometry
An Eucliean geometry sarong sistema nin matematika na iinaatribwir sa suanoy na Griegong matematikong si Euclid, na ilinadawan nia sa saiyang librong pinag - aadalan sa geopolitika, mga Elemento. paagi ni Euclid igdi yaon sa pagpamugtak nin sadit na set nin intirong mga axiom (mga apostol) asin pag'agyat kan dakul pang ibang proposisyon (theorems) hale digdi. ngani dakol sa mga resulta ni Euclid an sinabi kasubago, si Euctid iyo an enot na nag - organisar kan mga proposisyon na ini pasiring sa lohikong sistema kun saen an kada resulta napatunayan hale sa mga patok asin dati pinatunayan an teoriya.
An Elements napoon sa plane geometry na itinotokdo pa man giraray sa sekundarya (high school) bilang iyo an pinakaenot na sistemang Axis asin enot na halimbawa kan mga patotoong matematiko. Nagpapadagos sa solidong geometry nin tolong dimensyon. Kadaklan sa Elements nagsasabi nin resulta kan inaapod ngonyan na algebra asin numerong teoriya, na ipinaliwanag sa lenguaheng geometrical.
Georg Lenck
Si Georg Lenck (minsan sinusurat Lembke) (7 Nobyembre 1685 – 22 Marso 1744) sarong Aleman na musiko.
Biograpiya
Si Lenck namundag sa Reichenbach, Vogtland, Saxony, asin siya sarong Kantor sa Laucha an der Unstrut, harani sa Naumburg kan siya nakipag'ulay na daing kinaabtan na magin kuta Thomaskantor sa Leipzig, na kan huri itinangro' an pwesto ki Johann Sebastian Bach.
Kan 1725, siya nanombrahan Kantor sa Weissenfels, na siring an saiyang trabaho hanggan siya nagadan.
Nguso nin tawo
Sa anatomiya nin tawo, an nguso iyo an enot na kabtang kan alimentary canal na nag-aako nin kakanon asin nagproprodusir nin laway. An oral mucosa iyo an mucous membrane epithelium lining sa laog kan nguso.
Dugang pa sa saiyang pangenot na papel bilang kapinonan kan sistemang panunaw, an nguso igwa man nin papel na signipikante sa komunikasyon. Mantang an pangenot na aspekto kan tingog na napoprodusir sa halonan, an dila, ngabil, asin salang kaipohan man tanganing makaprodusir nin manlainlain na tanog kabali an pagtaram.
Puto bumbong
Etimolohiya
An ngaran ginuno sa Tagalog puto (steamed rice cakes) asin bumbong o bombong ("bamboo tube"). An mga ngaran kun minsan binabaybay nin sala bilang puto bungbong o puto bongbong.
Klorina
thumb|304x304px|Sarong bote na pano nin klorinang gas Ang klorina, klorin, o kloro (Ingles: chlorine, Kastila: cloro), iyo sarong elementong kimikal na may simbolong kimikal na Cl asin atomikong bilang (na bilang kan mga proton sa laog kaini) na 17. An masang atomiko kaini iyo 35.45. Parte man ini kan ika-7 na pababang grupo (mga haloheno) sa talaang peryodiko nin mga elemento.
Neil Gaiman
Si Neil Richard Mackinnon Gaiman e'mən/ (namundag Neil Richard Gaiman 10 Nobyembre 1960) sarong Ingles na parasurat kan halipot na osipon, nobela, komiks, graphic novel, audio theatre, asin sarong screenwriter.
Sati
|right|thumb|An pagmundo ni Shiva sa pagkagadan ni Sati
Si Sati (Sanskrito: सती, IAST: Satī, lit. 'truthful' o 'virtous'), na inaapod man na Dakshayani (Sanskrito: दाक्षायणी, IAST: Dākṣāyaṇī, lit. 'aking babae ni Daksha'), iyo an Hindung diyosa nin kaugmahan asin nin halawig na buhay, asin sinasamba bilang sarong aspekto kan inang diosang si Shakti.
siya sa pankagabsan kinokonsiderar na enot na agom ni Shiva, an saro iyo si Parvati, na sarong reinkarnasyon ni Sati pagkatapos niyang magadan.
An kaenot - enoteng pagkasambit ki Sati manonompongan kan panahon nin Ramayana asin kan Mahabharata, alagad minalataw an mga detalye kan saiyang estorya sa Puranas. Ilinaladawan sa alamat si Sati bilang aki kan Daksha, na nag - agom ki Shiva tumang sa kagustohan kan saiyang ama. Pagkatapos na pasupogon siya ni Daksha asin kan saiyang agom, ginadan ni Sati an saiyang sadiri sa yajna (Fire-sacrifice) tanganing magreklamo laban sa saiya, asin sinuportaran an onra kan saiyang agom. Sa Hinduismo, si Sati sagkod Parvati, nagin sunod - sunod an papel sa pagdara ki Shiva sa asetikong isolasyon pasiring sa malinalang na partisipasyon sa kinaban.
An estorya ni Sati may mahalagang kabtang sa paghubog sa mga tradisyon kan duwa sa pinakaprominenteng mga sekta nin Hinduismo - Shaivismo asin Shaktismo. Tinutubod na pakagadan ni Sati, si Shiva nag-abot asin nagguno kan saiyang hararom na sagradong mortal na buhay yaon pa asin nalibot sa bilog na kinaban dangan, mga parte kan mortal na mga bangkay nin Sati narumpag sa limang polo-sarong lugar asin nagbilog kan Shakti Peetthas.
Karl Amadeus Hartmann
Si Karl Amadeus Hartmann (Agosto 2, 1905 — Desyembre 5, 1963) iyo an kompositor na Aleman. Minsan pigladawan bilang iyo an greatest Aleman na symphonist kan ika-20 na siglo, siya ngunyan an pig-oomaw, urog na sa mga nasyon na nagtataram nin Ingles.
Klima
An klima iyo an halawig na dalagan nin panahon sa sarong rehiyon, na sa parate labing 30 taon an promedyo. Mas masakit, iyan an kahulogan asin pagkakalaen nin meteorolohiko na mga pagkakalaen sa laog nin sarong peryodo nin panahon poon sa mga bulan sagkod sa minilyon na taon. An nagkapira sa mga pagkakalaen sa meteorolohikal na parateng sinosokol iyo an temperatura, harasahas, presyon nin atmospera, duros, asin pesipitasyon. Sa mas mahiwas na sentido, an klima iyo an kamugtakan kan mga elemento kan sistema nin klima, kaiba an atmospera, hidrospero, cryospero, lithospero asin biospero asin an interaksyon sa pag-ultanan ninda. An klima nin sarong lugar apektado kan saiyang latitud, longhitud, terrain, altitud, daga na ginagamit asin pinakaharaning mga lawas nin tubig asin kan mga sulog kaiyan.
An mga klima pwedeng klasipikaron segun sa promedyo asin tipikong mga pagkakalaen, kadaklan sa temperatura asin presipitasyon. An pinakagamit na mukna kan klasipikasyon iyo an klasipikasyon kan klima na Köppen. An sistemang Thornthwaite, na ginagamit poon pa kan 1948, kaiba an ebapotranspirasyon kaiba an temperatura asin impormasyon dapit sa presipitasyon asin ginagamit sa pag-adal nin biolohikong pagkalaenlaen asin kun paano an klima nakaaapektar diyan. Sa katapustapusi, an mga sistema nin Bergeron asin Spatial Synoptic Classification nakasentro sa ginikanan nin aire na nagtatao nin kahulogan sa klima nin sarong rehiyon.
An Paleoklimatolohiya an pag-adal sa suanoy na mga klima. An mga espesyalista sa klima naghihingoang ipaliwanag an mga pagkakalaen sa gabos na parte kan Daga durante kan ano man na partikular na peryodo nin heologiko, poon sa panahon kan paglalang kan Daga. Mantang nagkapira sanang direktang obserbasyon sa klima an makukua bago kan ika-19 siglo, an mga paleoklima hinuhuna na gikan sa mga proxy variables. Kaiba diyan an mga ebidensya na bakong biotiko—siring kan sedimento na yaon sa mga kama nin danaw asin mga pidaso nin yelo—asin biotikong ebidensiya na arog baga nin mga singsing kan kahoy asin korales. An mga modelo kan klima iyo an mga matematiko na mga modelo kan nakaagi, sa presente, asin sa mga klima sa ngapit. An pagbago nin klima pwedeng mangyari nin labi-labi kalawig asin haralipot na beses hale sa laen-laen na dahelan. An dai pa sana nahahaloy na pag-init tinutukar sa globong pag-init, na nagbubunga nin pag-init nin mga redistribusyon. Halimbawa, "an 3 °C [5 °F] pagbabago sa taonan na temperatura katimbang nin pagbalyo nin mga 300—400 km [190-250 kilometros] sa latitud (sa templadong sona) o 500 metros [2,600 piye] sa langkaw. Kun siring, an mga species an piglalaoman na magbalyo paitaas sa elebasyon o pasiring sa mga palo sa latitud bilang simbag sa pagliwat kan mga sona nin klima".
Tataramon na Loncong
An tataramon na Orang Laut o Loncong, saro ini sa mga tataramon na Malayano. Saro ini sa kadakulon na katutubong tataramon kan Orang Laut ("Mga tawo nin dagat") kan mga isla nin Bangka asin Belitung sa Indonesya, asin pwedeng magin duwang naiibang mga tataramon.
Pigkonsiderar ni Anderbeck (2012) na igwang sarong henetikong paggugrupo kan mga tataramon nin Orang Laut, na kinababalihan nin mga subgupo kan Kedah, Riau, asin Sekak. Magkaiba an tataramong Malayiko na Duano, dangan dae parte kan grupong ini.
Destiny Wagner
Si Destiny Evelyn Wagner (namundag Marso 8, 1996) sarong Beliciano na awtor, host sa telebisyon, digital na para-impluwensya, modelo, asin beauty pageant titleholder na kinoronahan bilang Miss Earth 2021. Siya an pinakainot na Belizean na nanggana kan titulong Miss Earth, asin an inot na nagkamit kan saro sa apat na panginot na internasyonal na titulo sa beauty pageant.
Alma (parakanta)
Si Alma-Sofia Miettinen (pinangaki kan Enero 17 1996), midbid man bilang Alma, sarong Finnish na parakanta asin kompositor.
Songwriting credits
indicates un-credited lead vocal contribution. indicates single release
Marupit Elementary School
An Marupit Elementary School sarong pampublikong eskwelahan na mananagboan sa Zona 5 kan Marupit, Camaligan, Camarines Sur na naistablisar kan 1964.
Saro sa mga naggradwar digdi iyo si Estelito Jacob.
Gayatri
right|thumb|Si Gayatri
Si Gayatri (Sanskrito: गायत्री, IAST: Gāyatrī) an personipikasyon na porma kan Gayatri Mantra, sarong popular na himno gikan sa mga tekstong Vedic. Midbid man siya sa apod na Savitri, asin nagdadara kan epithet kan Vedamata (ina kan mga Vedas). Parating asosyado si Gayatri kay Savitr, sarong dios kan saldang sa Vedas. Segun sa Skanda Purana, si Gayatri saro pang ngaran ni Saraswati, asin iyo an konsorte ni Brahma. An mga teksto sa Shaivite nagpapamidbid na si Mahagayatri an konsorte ni Shiva, sa saiyang pinakahalangkaw na porma nin Sadasiva, na may limang payo asin sampulong kamot.
Carmelle Collado
Si Carmelle Collado sarong Bicolana na nanggana sa The Voice Kids Philippines Season 4. Ipinangaki siya sa Sipocot, Camarines Sur.
Pasko sa Filipinas
An pasko sa Filipinas iyo an saro sa pinakadakulang piyesta sa nasyon. An Pilipinas, saro sa duwang nangingibabaw na Katolikong nasyon sa Asia (an saro pa iyo an Sirangan na Timor), sineselebrar an pinakahalawig na panahon nin pasko sa kinaban, na may mga grupo nin carolling na nadadangog nin amay poon sa Setyembre 1 asin nagdanay sa laen - laen na paagi sagkod na kun bakong Epiphany, an Feast of the Black Nazarene kan Enero 9, o an Feast of the Santo Niño kan ikatolong Domingo nin Enero. An opisyal na selebrasyon kan Iglesia Katolika sa Filipinas poon sa enot na aldaw nin Advent sagkod sa Feast of the Epiphany kan enot na Domingo pagkatapos kan Aldaw nin Bagong Taon.
Kada taon, an mga Filipino hale sa bilog na kinaban tinatandaan an Setyembre 1 bilang kapinonan kan pagbilang pasibog pasiring sa pasko. An pagbilang na ini, na poon Setyembre sagkod Disyembre, iba an inaapod na "mga bulan na ber," saro sa pinakaimportanteng mga tradisyon na minagibo sa kaenot-enote asin pinakahalawig na kapanahonan nin pasko sa kinaban.
An panahon nin Pasko luway-luway na minapoon poon kapag Setyembre 1 sagkod Disyembre 25 asin natatapos kun bakong sa Enero (an kabangaan iyo an ikatolo o ikaapat na semana kan bulan na iyan) o Pebrero. Ipigseselebrar ini sa laog nin haros kabangang taon (4 na bulan, o 4 na bulan asin 3-4 na semana, o 5 bulan). Sa pankagabsan, an mga dekorasyon sa kapiestahan makukua kaidto pang katapusan kan semana kan Aldaw nin mga Heroe Nasyonal kan Agosto. Alagad para sa mga miembro kan Iglesia Filipina Independiente o Aglipayano, an Navidad minapoon sa bisperas kan Disyembre 24 asin natapos kan Enero 1.
Beryl Fletcher
Siya naggradwar sa University of Waikato na may degree'ng Master sa Sociology kan 1979. Siya Writer in Residence sa University of Iowa, International Writing Program. Kan 1999, siya Writer in Residence sa Waikato University. Kan 2005, siya nagin Ledig House International Writers’ Resident. Kan 2006, siya Writer in Residence sa Randell Cottage.
Nyebe
An nyebe kompwesto nin indibidwal na yelong kristal na nagtatalubo mantang nakabitin sa atmospera na sa parate yaon sa laog nin mga panganoron dangan minabagsak, na nagtitipon sa daga kun saen sinda nag-aagi nin dugang pang mga pagbabago. Kompwesto ini nin nagyalong kristal na tubig sa bilog na siklo nin buhay kaiyan, poon kun, sa irarom nin angay na mga kamugtakan, an mga yelong kristal napoporma sa atmospera, na nag-oorog sa milimetrong sokol, minapresipitar asin natitipon sa ibabaw, dangan mina-metamorphose sa lugar, asin sa katapustapusi natutunaw, minarosdos o sublimate.
An mga bagyong nyebe nag-oorganisar asin nagtatalubo sa paagi kan pagkakan sa mga gikanan nin alumaad asin malipot na aire sa atmospera. An mga snowflakes nagnu-nucleate sa palibot kan mga partikulo sa atmospera sa paagi kan pagdagka sa mga maliputon na tagdo nin tubig, na nagyeyelo sa korteng hexagonal na mga kristal. An mga snowflakes manlaenlaen an korte, na pundamental sa mga ini iyo an mga plato, dagom, kolumna asin rime. Mantang an nyebe natitipon sa snowpack, iyan pwedeng anodon. Sa paglihis nin panahon, an mga nyebeng natipon mina-metamorphose, sa paagi kan sintering, sublimasyon asin pagyelo. Kun an klima malipot na para sa taon-taon na pagtitipon, posibleng mabilog an sarong glacier. Ta kun dai, an nyebe sa parate natutunaw sa panapanahon, na nagigin dahelan nin pagbolos pasiring sa mga sapa asin salog saka pagsakdo giraray nin tubig sa daga.
Kaiba sa mayor na mga lugar na delikado sa nyebe iyo an polar na mga rehiyon, an pinakaporong kabangaan kan Amihanan na Hemispero asin mabukid na mga rehiyon sa bilog na kinaban na igwa nin supisyenteng alumaad asin malipot na temperatura. Sa Hemispero sa Habagatan, an nyebe yaon sa pangenot sa mabukid na mga lugar, apwera sa Antarctica.
Nakaaapektar an nyebe sa mga aktibidad nin tawo na arog kan transportasyon: an paggibo kan pangangaipo na papagdanayon an mga tinampo, pakpak, asin na malinaw an bintana; agrikultura: nagtatao nin tubig sa mga pananom asin pagprotehir sa mga hayop; an mga isport na arog baga nin pagk-iski, snow boarding, asin snow machine travel; asin giyera. Naaapektaran man kan nyebe an mga sistema nin ekolohiya, sa paagi kan pagtao nin insulasyon na suon kun taglipot na kaya nang tagalan kan mga tinanom asin hayop an lipot.
Numerong Pambilang
Ang mga numero na ginagamit sa pagbilang nin mga bagay ay inaapod na numerong pambilang (counting numbers) o natural na numero (natural numbers).Ang mga numerong pambilang ay puon saro hanggang sa anuman na bilang na mayong katapusan.Ang zero ay bakong natural na numero asin bako man numerong pambilang nin huli ta ini dae ginagamit sa pagbilang nin mga bagay.Dae ginagamit ang zero nin huli ta ini mayong kantedad. Ang mga numerong 1, 2, 3, 4, o saro, duwa, tolo, apat asin hanggang sa anuman na bilang ay mga halimbawa kang numerong pambilang. Ang mga numerong pambilang ay importante sa sistema kang mga numero nin huli ta ini ang inot na dapat manudan.
Gamit kang Numerong Pambilang
Ang mga numerong pambilang ay giagamit sa sa aro-aldaw na pagbuhay. Ang mga sumunod ay halimbawa kaini.
Silikon
Lagpas sa 90% kan kadagaan sa kinaban iyo igwang silikang mga mineral, kun sain ngani an silicon iyo an ika-duwang pinaka-abundanteng elemento sa kadagaan (harus 28% kan gabat), pagkatapos sana kan oksiheno. An katapsan kan ika-20 na siglo hasta kapunan kan ika-21 na siglo iyo an pigsasabing "Panahon nin Silikon" (bistado man bilang Digital Age o Information Age) uli ta an elementong silikon iyo may dakulang papel sa modernong ekonomiya kan kinaban. An relatibong sadit na porsyon kan labing puripikadong elemental na silikon na piggagamit sa "semiconductor electronics" (< 10%) iyo importante sa mga "metal–oxide–semiconductor (MOS) transistor" asin "integrated circuit chips" na piggagamit sa kadaklan nin mga modernong teknolohiya (arug kan sa mga kompyuter asin selpon).
Mga tataramon na Jahaiko
An mga tataramon na Norteng Asliyano (pig-aapod kadto na Jehaiko o Semang) iyo an grupo kan mga tataramon na Asliyano na pigtataram kan mga 5,000 katawo sa panlaog na kadagaan na mga lugar kan Peninsular Malaysia, na igwang pipira sa Thailand. An pinaka-kakaibang tataramon sa grupo iyo an di-pangkaraniwan na Cheq Wong, na kun saen pigtataram sa sur kan Sentral na tataramong Asliyano na Semai. Pwedeng bangaon sa duwang dibisyon an iba pang mga tataramon suway sa Tonga:
(dae maklasipikar) Ten'edn (Mos, Maniq)
An pangaran na Maniq (Məniʔ, Maniʔ) pwede iuyon sa arinman sa Kensiu o Tonga, parehas na naduman man sa pangaran na Mos.
Puho' na an pira sa mga tataramon na Asliyano, arog kan Wila' (na pig-aapod man na Bila' o Taga-babang Semang), sarong tataramon  o manlaen laen na mga tataramon na naitala na pigtataram sa baybayong Probinsiya kan Wellesley kabaliktad kan Penang sa amay na ika-19 siglo. An saro pang tataramon na puho' iyo an Ple-Temer, na kadto nang pigtataram harani sa Gerik sa norteng Perak (Benjamin 2011).
Balaybayan
An balaybayan o sampayan iyo an sarong bagay na piggagamit sa pagbalaybay o pagsampay nin mga bado para sa katuyohan na magpamara sainda.
Duwende (Dwarf, folklore)
thumb|Ladawan nin duwang Duwende kan ika-19 siglo na edisyon kan Poetic Edda sa tula na Völuspá (1895) ni Lorenz Frølich Duwende (Eng: Dwarf) sarong klase nin lihis sa natural na persona sa mga soanoy na estoryang Aleman. Manlaen-laen an mga estorya patungkol sa mga duwende sa bilog na kasaysayan; minsan siring, an mga ini pirmeng ginagamit, alagad bako sanang kaglalang sa kabukidan o kagapoan asin pagiging maoorag na mga panday. Sa mga naenot na literaryong reperensia, an mga kalalakihan sana an malinaw na inaapod na mga duwende, maski ngani sinda sinasabing may mga tugang asin aking babayi, mantang pareho iyan tampok sa huri na literatura asin parasurat. Minsan, an mga nilalang na ini sinasabing hababa sana; minsan siring, narisa kan mga iskolar na bakong malinaw ni dai nakadepende sa saindang papel sa kaenot - enoteng reperensia.
James Adam (arkitekto)
Si James Adam (21 Hulyo 1732 – 20 Oktobre 1794) sarong Eskoses na arkitekto asin paradesenyo nin mga mwebles, alagad daa parati napipilawan kan saiyang matuang tugang asin kabakas sa negosyo, si Robert Adam. Sinda mga aki kan arkitektong si William Adam.
Buhay asin karera
Si Adam namundag sa Kirkcaldy, Fife kan 1732 bilang ikatolong aking lalaki ni arkitektong si William Adam.
Kan 1755 si Adam nagtrabaho sa Gunsgreen House sa Berwickshire, banwaan nin Eyemouth.
Kan 1758, si Adam, kaibahan saiyang tugang na si Robert, nagpoon nin negosyo sa London (sinda nag'estar sa Lower Grosvenor Street), na an sinisibotan iyo an pagdesenyong kompleto asin pagsangkap nin kagamitan sa mga harong. An inapod na desenyong Palladian popular kaidto, alagad si Robert nagmukna nin bago, mas nababagay na istilo na may salak elementong klasikong Romanong desenyo na may impluwensya haleng Griyego, Bisantino asin Barokong mga estilo, na logod binunyagan na estilong Adam sa mga popular na mga teksto sa arkitektura. An magtugang na Adam hustong nag'asenso gibo kan saindang paghigos asin paghigowa na idensenyo nin butingtingan maski sa saradit na detalye, na an siring nagtataong pagkaarangay na gayo an saindang mga desenyo.
Siya nagsunod sa lakaw kan saiyang tugang na si Robert na siya man nagbungsod nin inapod na Dakulang Pagbyahe o Grand Tour, naghale kan Mayo 1760 asin nagbalik sa London kan Oktobre 1763.
Si Adam nagsalida ki Robert bilang Arkitekto kan King's Works kan 1768 bago lang magpoon trabaho sa proyekto kan saiyang tugang sa Adelphi (1768–1772) na haros mabangkarote an kompanyang nag'empleo sainda na kaibahan mga lataw na mga arkitekto arog man ki Joseph Bonomi (1739–1808) na, poon 1768, yaon nagdukot sa magtugang na Adam sagkod 1781).
Poon 1771 sundo' 1775, siya nakontrata kaiba saiyang tugang sa pagdesenyo asin pagtugdok kan Wedderburn Castle na harani sa Duns, Berwickshire.
Si Adam nagbutwa sana sa anino kan saiyang tugang na si Robert kan an huri magadan kan 1792, na sa saiya naman na pag'unoy nakadesenyo nin magkapirang mga mauunabihan na mga edipisyo sa Glasgow, kabali an lumang Infirmary (1792; ginaba' 1907), Assembly Rooms (1794; ginaba kan 1890) asin an Tron Kirk (1794). Siya nagdesenyo man kan Portland Place sa sentral London. Kan 1793, parte siya kan grupo nin mga arkitekto na si John Soane naulayan na magtaong mga plano para sa House of Lords. Alagad siya inabot nin kagadanan sa saiyang harong sa Albemarle Street sa London kan 1794.
Apat na Darakulang pankinàban na pagarayonan
An Apat na Darakula o an Darakulang Ligang Pagarayonan iyo an apat na panginot na internasyonal na beauty pageant para sa mga babayi - Miss World, Miss Universe, Miss International asin Miss Earth. Inot na pigladawan an grupo kan peryodikong China Daily kan 2004 bilang "an apat na mayor na beauty contest sa kinaban". Kan Abril 2008, an South China Morning Post pigladawan an mga ini bilang "kataas-taasan kan pinakasikat na mga beauty pageants sa kinaban"; An iyo man sanang deskripsyon ginamit man kan pangenot na peryodiko sa South Korea, an Chosun Ilbo kan 2010. Kan 2017, an Latin Times tigkokonsiderar an grupo na "pinakaimportanteng mga pagarayonan sa kinaban". Kan 2018, inapod sinda kan NBC News na "an apat na mas pinakadakulang internasyonal na mga pagarayonan," mantang an Agencia EFE pinalis sinda kan 2019 bilang an "apat na pinakamaimpluwensiyang mga pagarayonan sa kinaban".
Tataramon na Simeulue
An tataramon na Simeulue sarong tataramon na Austronesyo na pigtataram kan mga tawo nin Devayan kan Simeulue sa gamping sulnupang baybayon kan Sumatra, Indonesya.
Mga pangaran
Pig-aapod man an Simeulue na Mae o, na kun saen ang panliteral na boot sabihon, 'Masain ka/Sain ka maduman?'. Piglista man kan Ethnologue bilang alternatibong pangaran an Long Bano, Simalur, Simeuloë, asin Simulul.
Mga barayti
Pigtataram an Simeulue kan 5 sa 8ng mga subdistrito (kecamatan) kan Rehensiyang Simeulue.Kaiba kaini an 2 mga diyalektos.
Pigtataram man an Simeulue sa Isla nin Babi asin sa mga isla nin Banyak.
Pigtataram man an Sikule, na relatibo sa Nias, sa Alafan sulnupang puro kan Simeulue, mantang pigtataram an Jamu (na pig-aapod man na Kamano) na relatibo sa Minangkabau sa kapitolyo syudad kan Sinabang.
Tom Lister, Jr.
Si Thomas Duane "Tom" Lister, Jr. (Compton, Hunyo 24, 1958 – Marina del Rey, Disyembre 10, 2020) dating sarong Amerikanong entertainer.
Rheema Adakkoden
Si Rheema Alfonso Adakkoden sarong Bikolanang byutikwin gikan sa Syudad nin Naga na igwang dugong Indyano na kinoronahan bilang Miss Kaogma 2018 asin Miss Bicolandia 2022. Taon 2019, inot na nagbali si Adakkoden sa rehiyonal na pagarayonan alagad naguno sana niya an titulong 2nd runner up.
Siya nagin man kasalihid ni Julia Gonowon kan Syudad nin Iriga bilang Miss Millenial Camarines Sur kan 2018. Siya sarong estudyante kan Ateneo de Naga na Unibersidad sa Syudad nin Naga.
Chris Woakes
thumb Si Christopher Roger Woakes (namundag 2 Marso 1989) sarong Ingles na pangkinaban na parakawat para sa Inglatera.
Sergei Shoigu
Si Sergei Kuzhugetovich Shoigu (Сергей Кужугетович Шойгу; namundag 21 Mayo 1955) sarong Rusong politiko asin opisyal militar na nagsirbe komo ministro nin depensa nin Rusya poon pa kan 2012. Si Shoigu nagserbi bilang pamayo kan Council of Ministers of Defense of the Commonwealth of Independent States poon 2012.
Si Shoigu ministro nin emerhensyang sitwasyon poon 1991 abot 2012. Siya madalian man nagsirbe komo gobernador nin Moscow Oblast kan 2012. Sarong kaugos na amigong gayo ni Vladimir Putin, si Shoigu kaapil sa inaapod na siloviki kan sekretong sirkulo ni Putin.
Superstisyon
thumb|Witch-huning usong motibado nin relihiyosong superstisyon
Quentin Tarantino
Si Quentin Jerome Tarantino (Knoxville, Marso 27, 1963) sarong paragibong-pelikula dangan aktor.
Parol
thumb|Man making Parol in the Philippines thumb|Simple capiz parol thumb|Pampanga Parol An parol, (gikan sa Espanyol: farol) sarong Filipinong ornamental na lantern kan panahon nin Pasko. An mga Parol tradisyonal nang ginigibo gamit an kawayan asin papel de Hapon, asin iniilawan nin mga kandila o lamparang de lana. An modernong mga parol pwedeng gibuhon gamit an iba pang materyales arog kan plastik, metal, asin mga tibulaka nin capiz asin parating may de kuryenteng ilaw. An pinaka-common na porma kaini iyo an sarong limang-puntong bituon, maski ngani pwede mag-abot ini sa manlaen-laen na korte asin kadakulaan. An darakulang korteng disc na mga bersyon sa elektroniko kan mga parol na ginibo sa Pampanga inaapod na "parul sampernandu," an ponetikong pagbaybay kan parol San Fernando, dahilan sa siyudad kun sain an mga parol na ini sarong mayor na produkto.
Tagiti
An tagiti iyo an sarong magian na presipitasyon na kompwesto nin likidong tubig na mas sadit kisa kan sa uran kisa sa 0.5 mm (0.02 pul.) sa diametro. Si tagiti sa parate pinoprodusir nin mga hababang panganoron na stratiform asin panganoron na stratocumulus. An rikas nin presipitasyon gikan sa tagiti yaon sa order nin sarong milimetro (0.04 pul.) kada aldaw o kulang pa sa daga. Nin huli sa sadit na mga tagdo nin tagiti, sa irarom nin dakol na sirkumstansya an tagiti mina-ebaporar bago makaabot sa ibabaw asin sa siring posibleng dai marisa kan mga nagmamasid sa daga. An METAR na kodigo para sa tagiti iyo an DZ asin para sa nagyeyelong tagiti iyo an FZDZ.
Mga epekto
Mantang an kadaklan na tagiti igwa nin solamenteng minor na immediate impact sa mga tawo, an nagyeyelong tagiti pwedeng maggiya pasiring sa mga kamugtakan na treacherous. Nangyayari an nagyeyelong tagiti kapag an maliputon na tagdo nin tagiti tuminagdo sa daga sa ibabaw na kun saen an temperatura hababa sa pagyelo. An mga tagdong ini tulos-tulos na nagyeyelo sa pagbagsak, nagigiya pasiring sa pagbilog kan sheet ice (inaapod minsan bilang yelong itom) sa ibabaw kan mga tinampo.
Quiapo, Manila
An Quiapo iyo sarong distrito kan syudad nin Manila, sa National Capital Region kan Filipinas. Pigbibisto bilang an "Old Downtown of Manila", an Quiapo iyo an harong kan Simbahan nin Quiapo, kun sain an kapistahan kan Itom na Nazareno iyo piggaganap na igwang milyong katawo nag-aabot kada taon. An Quiapo iyo bisto man bilang lugar nin mga barakalon.
An Quiapo iyo heograpikong mahihiling sa pinakatahaw kan syudad nin Manila. Yaon an Salog Pasig asin Estero de San Miguel sa sur kaini, an San Miguel sa subangan, Abenida Recto sa norte asin Abenida Rizal sa solnopan.
Mga Barangay
An Quiapo pigbibilog nin 16 na mga barangay: an Barangay 306, 307,308, asin 309 iyo parte kan Sona 30; an Barangay 383, 384, 385, 386, 387, asin 388 iyo parte kan Sona 39; asin an Barangay 389, 390, 391, 392, 393, asin 394 iyo parte kan Sona 40 kan Syudad nin Manila.
Posporo (elemento)
thumb|351x351px|An puti (mala-giyaw sa wala), pula (an duwa sa tahaw), asin violetang (tuo) mga posporo An posporo (fósforo, Ingles: phosphorus) iyo sarong elementong kimikal na naggagamit nin simbolong P asin nin atomikong bilang na 15. Sarong multivalent na dae metal na kabale sa grupo nin nitroheno, an posporo iyo harus mahihiling sa mga dae-organikong gapong phosphate. An elementong posporo iyo may duwang klaseng lakop-lakop - an puting posporo asin pulang posporo. Maski ngani an boot-sabihon kan taramong "phosphorescence" iyo magliwanag matapos an pag-ilaw, hale sa taramong posporo, an ilaw nin posporo iyo naggigikan sa pag-o-oksihena kan puti -(pero dae pula)- nin posporo sagkod dapat inaapod na chemiluminescence.
Presipitasyon
Sa meteorolohiya, an presipitasyon iyo an ano man na produkto kan kondensasyon nin atmosperikong alisngaw sa tubig na nahuhulog hale sa mga panganoron huli sa pagbutong kan grabidad. Kaiba sa pangenot na mga porma nin presipitasyon iyo an tagiti, uran, sleet, nyebe, ice pellets, graupel asin hail. Nangyayari an presipitasyon kun an sarong kabtang kan atmospera nagigin salongan nin alisngaw nin tubig (na minabilog nin 10% relatibong humididad), tanganing an tubig magkondensar asin "magpresipitar" o magbagsak. Sa siring, an hamog asin alopoop bakong presipitasyon kundi mga colloid, huli ta an alisngaw nin tubig dai nakokonsentrar nin igo sa pag-uran. An duwang proseso, na posibleng durungan na naghihiro, pwedeng maggiya sa pagka-saturated nin aire: pagpalipot kan ayre o pagdugang nin tubig alisngaw sa ayre. Nabibilog an presipitasyon bilang mas saradit na tagdo sa paagi kan pagbangga kan ibang mga tagdo nin uran o yelong kristal sa laog nin panganoron. An haralipot, makosogon na mga panahon nin pag-uran sa wararak na lugar inaapod na showers.
Posporo (elemento)
Nin uli sa halangkaw kaining reaktibidad, an posporo iyo dae nuarin man nahahanap bilang talingkas na elemento sa kalibotan kan kinaban. An kaenot-enoteng klase nin posporo (puting posporo, kaidtong 1669) iyo nagluwas nin maluyang ilaw matapos matamaan nin oksiheno— kaya pigbansagan ining (gikan sa mitolohiyang Griyego) Φωσφόρος, na an boot-sabihon iyo "tagadara nin liwanag" (lenggwaheng Latin: Lucifer), na pigsisimbolo an "Bituon nin Pagka-aga", an planetang Venus.
An posporo iyo parte nin DNA, RNA, ATP, pati na an lipidong-posporo na parte nin mga cell membranes. Ini iyo sarong esensyal na elemento para sa gabos na buhay na selula. Harus man ining mahihiling sa mga pataba, pulbura, toothpaste, pestecide, mga sabon panlaba, asin siyempre, sa mga posporo mismo.
Pirah
Pirah o Pira, sarong klase nin bolo o kutsilyo sa Filipinas na nabibisto sa magabat na tarum asin mahiwas na puro. Nahahawig an itsura kaini sa falchion alagad mas magabat. Ini an tradisyonal na armas na kina'wan kan mga taga-Yakan kan Isla nin Basilan. Pigtatampok kaini an sarong kakatua ("cockatoo") na kaputan, na naiiba an pag'disenyo bilang suporta sa takyag. Sa mga Cebuano asin iba pang Bisaya, an kaagid na minasbad inaapod man na pira, alagad naiiba igdi ta ini may aprikulong puro. Arug kan ibang mga bolo, an pirah pirmeng ginagamit na kasangkapan sa pag - uma, dugang pa na iyan ginagamit sa pakikilaban.
Santa Claus
An Santa sa pangkagabsan ilinaladawan na garo lalaking may hayahay, puti na lalaking may barabas, na sa parate may mga antipara, nakasulot nin pulang gubing na may maputing kolar asin cuffs, pulang pantalon na may puting barahibo, pulang kupya na may puting barahibo, asin itom na paha na gibo sa anit asin mga botas, na may darang bag na pano nin mga regalo para sa mga aki. Siya komun nalaladawan na nag-uulok sa paaging garo "ho ho ho ho ho." An imahen na ini nagin popular sa Estados Unidos asin Canada kan ika-19 siglo huli sa dakulang impluwensiya kan 1823 na tula na "Ang Pagbisita ni San Nicolas". An karikaturistang asin politikal na kartunista na si Thomas Nast nagkaigwa man nin kabtang sa paglalang kan imahen ni Santa. An imahen na ini pinapagdanay asin pinasarig sa paagi nin kanta, radyo, telebisyon, mga libro nin kaakian, mga tradisyon nin Pasko, pelikula, asin anunsyo.
Toni-Ann Singh
Si Toni-Ann Singh (namundag 3 Pebrero 1996) sarong Jamaicanong reyna nin kagayonan na nanggana sa Miss World 2019. Dati siya kinoronahan nin Miss Jamaica World 2019 asin siya an ikaapat na babae hale sa Jamaica na nanggana sa Miss World. Siya man an pinakahalawig na nagrereynar kan Miss World sa historya kan pageant.
Amay na buhay asin edukasyon
Si Singh namundag sa Morant Bay, Jamaica. Gikan siya sa Dougla heritage, nin huli ta an saiyang ina sarong Afro-Jamaican descent, asin an saiyang ama Indo-Jamaican descent.
An saiyang pamilya nag-istar sa Estados Unidos kan si Singh edad nuwebe anyos, nakaistar sa Florida. Nag-eskwela siya sa Florida State University sa Tallahassee, kun saen siya naggradwar na digri sa women's studies asin sikolohiya.
Asghar Leghari vs. Pederasyon nin Pakistan
An Asghar Leghari vs. Pederasyon nin Pakistan sarong kaso sa Lahore High Court kan 2015 na naghatol na pigbabalgar kan gobyerno an National Climate Change Policy kan 2012 asin an Framework for Implementation of Climate Change Policy (2004-2030) sa dai pagkamit sa mga target kan nasabing mga polisiya. Bilang simbag, kinaipuhan na bilugon an Komisyon sa Pagbago nin Klima tanganing tabangan an Pakistan na maabot an target kaini sa klima.
Pinagpunan
Sarong estudyante sa batas sa rehiyon nin Punjab sa Pakistan, nahiling Asghar Leghari na nasasapeligro an saiyang mga pananom siring man kan saiyang mga kataraid huli sa kakulangan nin tubig asin mga bagyo na pinakusog pa lalo kan pagbago nin klima. Nagsangat sya nin petisyon na nagsasabi na an saiyang pundamental na mga karapatan binalga huli sa pagpapabaya sa polisiya sa pagbago nin klima.
Sinurat nya na nagpahiling an gobyerno nin "inaksyon, delay asin kakulangan nin pagkaseryoso" sa atubang kan mga angat na dara kan pagbago nin klima. Narealisar ni Leghari na an inaksyon na ini isinapeligro an kakanon, tubig, asin seguridad sa enerhiya kan nasyon.
Kan nakaagi, an polisiya sa pagbago kan klima iniasa sana sa lambang mga probinsya. Minsan siring, nadiskubre sa sarong pag-adal kan Lahore University of Management Sciences asin kan WWF na mayo sa mga probinsya an nagbugtak nin siring na polisiya.
Desisyon
Ipinaghatol na kaipuhan ipautob kan gobyerno an polisya kan 2012. Sinabi ni Huwes Syed Mansoor Ali Shah kan Halangkaw na Korte na an pagbago nin klima iyo an "pinakamakuring peligro na inaatubang kan Pakistan." Pig-obligar kan huwes an lambang departamento magnominar nin sarong personahe na masegurong naiimplementar an mga polisya asin magmukna nin lista nin mga "action points" sa Disyembre 31, 2015.
An desisyon pigmukna man an Komisyon sa Pagbago nin Klima, na binibilog nin NGOs, teknikal na mga eksperto, asin mga representante kan mga ministeryo tangani na mabantayan an mga naaabot kan gobyerno.
Salauddin Ahmed
thumb|Salauddin Ahmed Picture Si Salauddin Ahmed (namundag 1967 sa Dhaka, Bangladesh) sarong kontemporaryong arkitektong Bangladeshi. Sa mga proyekto niya kabali an Residensya Karim sa Bashundhara. Siya an pamayong arkitekto kan Atelier Robin Architects na saiyang pinundar kan 2001.
Biograpiya
Si Ahmed naresibi niya an Bachelor of Fine Arts kan 1992 haleng Portland State University, asin an degree sa Arkitektura kan 1997 sa University of Pennsylvania. Pakagradwar, siya nagtrabaho sa opisina ni Robert Venturi asin Denise Scott Brown, asin man sa Urban Planning Department kan Siyudad nin Portland, Oregon. Pag'ultan kan 1999 asin 2000, siya nagtrabaho sa kompanya ni Saiful Hoque Sthapati. Kan 2001, saiyang tinugdas sadiring kompanya, an Atelier Robin Architects, na nakabase sa Dhaka.
Estilo
Si Salauddin Ahmed sinasabi niya an trabaho niya sarong paghingowa na matakma' an kaiwasan kan arkitektura manta na yaon sa laog kan kurit kan disiplina. Dai niya hinihiling an arkitektura bilang sarong pagmukna kundi sarong lantad teknikal na nangangaipo nin pagmumuknang-isip ngani makua an mga solusyon.